| Малокорапска Стена |
| --- |
|  |
| Висина | &100000000000027250000002.725 м |
| Место | Македонија Македонија/ Албанија |
| Венец | Кораб |
| Прво освојување | непознато |

**Малокорапска Стена** (познат и како *Мала Корапска Врата*) — врв во средишниот дел на главниот срт на протегање на планината Кораб во Македонија. Неговата височина изнесува 2.725 метри.

Местоположба
------------

Се наоѓа во средишниот дел на планината Кораб на главниот срт на протегање, во најнепосредната близина, веднаш наспроти врвот Мал Кораб. На самиот тесен и карпест срт на врвот се протега и линијата на границата меѓу Македонија и Албанија. Според местоположбата врвот Малокорапска Стена се наоѓа на координатите 41°46'28" северна географска широчина и 20°32'03" источна географска должина. Поточно, врвот Малокорапска Стена е сместен непосредно на север над долината на Длабока Река и познатиот Корапски водопад, при што непосредно на југ (во правец на долината) преку седло со камењар-сипар тој е веднаш директно поврзан со понискиот врв Мал Кораб (2683 м.), додека на североисток е поврзан со превојот Мала Корапска Врата (2478 м.), а кон запад со стрмен процеп со сипари се спушта кон висорамнина на албанска територија. Се одликува со величествен изглед, поради стрмниот и совршено вертикален карпест, стеновит блок кој ја сочинува неговата источна страна, додека на јужната падина има остар процеп кој го оделува од Мал Кораб и сипарот од камења, а на северната падина каде неговата северна и североисточна падина стрмно се спуштаат до преслапот Мала Корапска Врата, поради што е забележителен и видлив и од многу големи далечини. Искачувањето на врвот Малокорапска Стена е многу тешко и опасно поради многу тешкопристапниот стрмен терен со големи процепи, карпи и ронливи сипари со раздробени камења на трите страни, при што искачувањето е единствено можно од североисточната страна од кај превојот Мала Корапска Врата. Поради тежината и опасноста овој врв е исклучително многу ретко искачуван од планинарите.

Име
---

На речиси сите географски карти врвот воопшто не е обележан и именуван. Поради непосредната близина до превојот Мала Корапска Врата, голем број на планинари, алпинисти и посетители врвот го именуваат и тој е познат исто така како *Мала Корапска Врата*. Сепак, бидејќи самиот врв претставува огромна стена (карпа, ѕид) во непосредната близина на врвот Мал Кораб, најсоодветно именување на овој врв би било „*Малокорапска Стена*". Поради забележителниот изглед кој го има Малокорапска Стена со својот изразито карпест и стеновит изглед заедно со непосредно блискиот карпест врв Мал Кораб, нивниот заеднички гребен има налик на кораб, односно брод кој плови, поради што тој е така нарекуван од месните жители и овчари и воедно така именувана и е добиено името на целата планина.

Галерија
--------

* Поглед на врвот Малокорапска Стена од истокПоглед на врвот Малокорапска Стена од исток
* Поглед на Мал Кораб (лево) и Малокорапска Стена (Мала Корапска Врата) (десно)Поглед на Мал Кораб (лево) и Малокорапска Стена (Мала Корапска Врата) (десно)
* Поглед на врвот Малокорапска Стена, од југ од Мал КорабПоглед на врвот Малокорапска Стена, од југ од Мал Кораб
* Поглед на Малокорапска Стена со Голем Кораб во позадината (десно)Поглед на Малокорапска Стена со Голем Кораб во позадината (десно)
* Поглед на Малокорапска Стена, од североисток од превојот Мала Корапска ВратаПоглед на Малокорапска Стена, од североисток од превојот Мала Корапска Врата
* Глетка Малокорапска Стена (десно) и Мал Кораб со Малокорапското Езеро во подножјетоГлетка Малокорапска Стена (десно) и Мал Кораб со Малокорапското Езеро во подножјето
* Поглед на Мал Кораб (лево) и Малокорапска Стена (десно)Поглед на Мал Кораб (лево) и Малокорапска Стена (десно)
* Поглед на Мал Кораб (лево) и Малокорапска Стена (десно) над долината на Длабока РекаПоглед на Мал Кораб (лево) и Малокорапска Стена (десно) над долината на Длабока Река

Наводи
------

1. 1 2 3  Шаревски, Марио (2020). „Општ географски преглед на планината Кораб и нејзините (не)истражени врвови, езера и предели". *Записи за Кораб*: 33–35. ISBN 978-608-66336-1-5. Архивирано од изворникот на 2020-08-11. Посетено на 2020-08-24.
2. ↑  „Стена". *ДИГИТАЛЕН РЕЧНИК НА МАКЕДОНСКИОТ ЈАЗИК*. Посетено на 24 септември 2019.
3. ↑  Според кажување на овчар од Албанија. Забележале Марио Шаревски, Зоран Тодоровски, Крумислав Јововски, Васко Кически на 27.07.2019

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кораб |
| --- |
|  |
| Врвови | Голем Кораб (2.764 м)  •  Кораб 2 (2.753 м)  •  Кораб 3 (2.745 м)  •  Малокорапска Стена (Мала Корапска Врата) (2.727 м)  •  Радомирски Врв (2.716 м)  •  Мал Кораб (2.683 м)  •  Кепи Бард (2.617 м)  •  Црна Чука (2.572 м)  •  Бел Врв (2.532 м)  •  Боази (2.510 м)  •  Бели Јами (2.494 м)  •  Шупла Стена (2.440 м)  •  Црн Камен (2.404 м)  •  Дерза (2.403 м)  •  Цигански Врв (2.398 м)  •  Кабаш (2.395 м)  •  Свртен Камен (2.380 м)  •  Црвен Камен (Гури Куј) (2.377 м)  •  Зиберова Кула (2.377 м)  •  Нистровски Кораб (2.356 м)  •  Рибничка Скала (2.305 м)  •  Ливадички Врв (2.274 м)  •  Црн Камен (Кобилино Поле) (2.248 м)  •  Високо Брдо (2.245 м)  •  Плоча (2.235 м)  •  Јаворско Брдо (2.155 м)  •  Капи Џамија (2.116 м)  •  Куртово Ќуле (2.082 м)  •  Шило (2.044 м)  •  Пирк (2.036 м)  •  Махија Мада (Спасенов Рид) (2.002 м)  •  Бабин Камен (1.956 м)  • Пројжаба (1.939 м)  •  Бачилски Камен (1.928 м)  •  Црн Камен (Врбјани) (1.885 м) |  |
|  |
| Езера | Големокорапско Езеро  •  Чукино Езеро  •  Малокорапско Езеро  •  Изгревно Езеро  •  Кобилино Езеро  •  Горно Радомирско Езеро  •  Шилско Езеро  • Мало Грамско Езеро  •  Големо Грамско Езеро  • Бачилско Езеро  •  Бабино Езеро  •  Долно Радомирско Езеро  •  Средно Езеро  •  Долно Езеро  •  Извирско Езеро  •  Црно Езеро |
|  |
| Реки | Рибничка Река  •  Радомирска Река  •  Штировица  •  Длабока Река  •  Шерупска Река  •  Грекајска Река  •  Таировска Река  •  Габровскa Река  •  Дагон |
|  |
| Водопади | Корапски (Пројфелски) водопад |
|  |
| Седла | Голема Корапска Врата (2062 м)  •  Мала Корапска Врата (2478 м)  •  Цигански Премин (2305 м)  •  Шкртец (2020 м)  •  Пралуга (1675 м) |
|  |
| Висроамнини и полиња | Кобилино Поле  •  Грамско Поле  •  Фуша е Лимует |
|  |
| Долини | Беланџа  •  Грека  •  Чапарец  •  Чардак |

 |